শুক্রবার (সেপ্টেম্বর ৫, ২০১৪) ভোর ভোর আমরা দিল্লি-আজমের শতাব্দী ধরে এসে পৌঁছাই জয়পুর। রাজস্থানের রাজধানী শহর। আরাবল্লি পর্বতের খাঁজে। আমরা বলতে, আমি, জয়ন্ত, রোমি, দিব্যা, সুজিতদা ও সন্ময়। আমরা সকলেই center for soft computing research, ISI এ কাজ করি। সুজিতদাকে বাদ দিলে বাকিরা গবেষণার কাজে যুক্ত। আর অফিসিয়াল কাজগুলি সুজিতদা করে থাকেন। বছর পঞ্চাশেক বয়স হলেও সুজিতদা খুবই রসিক মানুষ। তাই আমাদের সাথে বয়েসের এতটা ব্যবধান ভ্রমণের কোন সময়েই আমাদেরকে অস্বস্তি অনুভব করায় নি॥